**TEME INSPIRATE DIN SISTEMUL DE ÎNVĂȚĂMÂNT REGGIO EMILIA, LA GRĂDINIȚA CU PP STEP BY STEP NR12, ALBA IULIA**

**„LUMINI ȘI UMBRE...DE TOAMNĂ”-**

*Loris Malaguzzi, psiholog si pedagog la școala elementară din Reggio Emilia spunea despre copil că****“este făcut din o sută de părti. Are o sută de limbaje, o sută de mâini, o sută de gânduri, o sută de moduri de a gândi, de a se juca, de a vorbi…”***

În această săptămână, la Grădinița cu PP Step by Step nr 12 Alba Iulia, condusă de dna Director Veronica Suciu, s-au preluat elemente din concepţia pedagogică şi filosofică promovată în învăţământul din Reggio Emilia şi care a devenit cunoscută în întreaga lume, şi s-au aplicat în activităţile desfăşurate la toate cele 11 grupe din grădiniță. Astfel, preșcolarii grădiniței au avut ocazia să experimenteze **lumina, umbra, transparenţa, reflexia luminii, jocurile cu lumini şi umbre,** elemente care constituie teme importante de studiu şi o metodă inedită de învăţare folosită în cadrul învăţământului din Reggio Emilia.

*„Când umbrele devin gigantice, când dispar, ori când se fac mai subţiri ori mai intunecate, atunci mintea primeşte multe informaţii şi teme de reflecţie, ca de altfel şi limbajul. În acelaşi timp, umbrele cu mişcarea lor reprezintă forme primare de teatru...”*

Cu ajutorul luminilor şi umbrelor de toamnă:

* S-au consolidat și sistematizat cunoștințele despre TOAMNĂ;
* S-au conturat la **Masa de lumină** copaci și frunze de toamnă, exersându-se cu această ocazie ***compunerea și descompunerea numărului 5*** dar și ***munca în perechi***, copiii comunicând şi cooperând pentru a rezolva sarcinile (Metoda Gândiți- Lucrati în perechi- Comunicați!);
* S-au experimentat metode activ participative:
* **TEHNICA BLAZONULUI**, cu ajutorul căreia, fiecare echipă de 4 copii a elaborat câte un Blazon cu fiecare din subtemele date (flori, fructe, legume, fenomene, emoții...), tema centrală fiind TOAMNA;
* și **DIAGRAMA VENN**, prin care s-au evidențiat asemănările și deosebirile existente între cele două anotimpuri: VARA și TOAMNA
* *S-a dramatizat o „Poveste de toamnă”, punându-se în scenă un adevarat* ***TEATRU DE UMBRE****;*
* S-au jucat cu lumini și umbre, realizând proiecții în cadrul jocului ***„Ghicește umbra!”*** (frunze, animale), s-au conturat umbrele construcțiilor ridicate (*Piramida arțăgoasă, Avion cu motor*, etc...);
* În cadrul activității integrate ***Iepurele și ariciul,*** pornind de la textul cântecului,s-a discutat despre comportamentele pozitive și negative ale personajelor, identificându-se următoarele ***trăsături de caracter: îngâmfare, prietenie, înțelepciune, respingere, altruism, etc…*** și s-a experimentat o tehnică nouă de pictură: ***ștampilarea cu știuletele de porumb și șabloanele aplicate, dar și pictură cu pensula- contur după umbra copacului lăsată în natură.***
* *S-au rezolvat fișe de lucru de tipul* ***“Caută umbra!”,*** *în care s-au asociat imaginile cu umbra potrivită;*
* Copiii si-au realizat ***Felinare***, folosind ca suport de lucru borcane de sticlă, pe care le-au pictat (***elemente de limbaj plastic: punct, linie, pată, formă).***

*Mai multe imagini foto se pot vizualiza pe pagina de facebook a gradinitei:* <https://www.facebook.com/gradinita12alba>

*Prof.inv.presc. Ioana Delia Decean,*

*Responsabil Imagine al GPP Step by Step nr12, Alba Iuli*